SL
L 139/126
Danska Zadevni izvajalec navigacijskih služb zračnega prometa
Naviair
Uradni list Evropske unije
18.5.2022
Cilji glede učinkovitosti upravljanja varnosti, izraženi kot raven izvajanja, ki sega od ravni EASA A do D Cilj upravljanja varnosti
2021
2022
2023
2024
Varnostna politika in cilji
C
C
C
C
Obvladovanje varnostnega tveganja
B
C
D
D
Zagotavljanje varnosti
B
C
C
C
Spodbujanje varnosti
B
C
C
C
Kultura varnosti
B
C
C
C
(11)
V zvezi z osnutki varnostnih ciljev, ki jih je Danska predlagala za izvajalca navigacijskih služb zračnega prometa (Naviair), je Komisija ugotovila, da naj bi bila raven vseevropskega cilja uspešnosti glede cilja obvladovanja varnostnih tveganj dosežena v letu 2023, za druge cilje upravljanja varnosti pa lokalni cilji uspešnosti dosegajo raven vseevropskega cilja uspešnosti za vsako koledarsko leto od leta 2022 do leta 2024, razen „varnostne politike in ciljev“, pri čemer je raven vseevropskega cilja uspešnosti načrtovana za vsako koledarsko leto referenčnega obdobja.
(12)
Komisija ugotavlja, da osnutek načrta izvedbe, ki ga je predložila Danska, določa ukrepe za Naviair za doseganje lokalnih varnostnih ciljev, kot so izvajanje zahtev glede skladnosti, uvedenih z Izvedbeno uredbo Komisije (EU) 2017/373 (6), ter najboljše prakse, opisane v priročnikih za upravljanje varnosti ICAO, CANSO in Eurocontrol.
Vendar Komisija meni, da bi bilo treba med spremljanjem preostalih let tretjega referenčnega obdobja zagotoviti več podrobnosti o predvidenih ukrepih.
(13)
Na podlagi ugotovitev iz uvodnih izjav 11 in 12 ter ob upoštevanju, da je treba vseevropske cilje uspešnosti glede varnosti iz Izvedbenega sklepa (EU) 2021/891 doseči do zadnjega leta tretjega referenčnega obdobja, tj. do leta 2024, bi bilo treba osnutke ciljev, vključene v osnutek danskega načrta izvedbe, oceniti kot skladne z vseevropskimi cilji uspešnosti na ključnem področju uspešnosti glede varnosti.
Ocena osnutkov ciljev uspešnosti na ključnem področju uspešnosti glede okolja
(14)
Kar zadeva ključno področje uspešnosti glede okolja, je bila na podlagi merila iz točke 1.2 Priloge IV k Izvedbeni uredbi (EU) 2019/317 ocenjena skladnost ciljev, ki jih je predložila Danska glede povprečne horizontalne učinkovitosti leta na ruti za dejansko trajektorijo.
V skladu s tem so bili predlagani cilji iz osnutka danskega načrta izvedbe primerjani z ustreznimi referenčnimi vrednostmi za horizontalno učinkovitost leta na ruti, določenimi v načrtu za izboljšanje evropskega omrežja rut (ERNIP), razpoložljivem ob sprejemanju revidiranih vseevropskih ciljev uspešnosti za tretje referenčno obdobje, tj. 2. junija 2021.
Navedena ocena je bila izvedena ob upoštevanju lokalnih okoliščin in dopolnjena s pregledom ukrepov, načrtovanih za doseganje ciljev glede okolja iz točke 2.1(a) Priloge IV k Izvedbeni uredbi (EU) 2019/317.
(6) Izvedbena uredba Komisije (EU) 2017/373 z dne 1. marca 2017 o skupnih zahtevah za izvajalce storitev upravljanja zračnega prometa/izvajanja navigacijskih služb zračnega prometa in drugih funkcij omrežja za upravljanje zračnega prometa ter njihov nadzor, razveljavitvi Uredbe (ES) št.
482/2008, izvedbenih uredb (EU) št.
1034/2011, (EU) št.
1035/2011 in (EU) 2016/1377 ter spremembi Uredbe (EU) št.
677/2011 (UL L 62, 8.3.2017, str. 1).